കാലാവസ്ഥാ വ്യതിയാനം, ദുരന്തനിവാരണം: സമഗ്ര പാക്കേജും സ്ക്വാഡുമായി ദുരന്ത നിവാരണ അതോറിറ്റി തൃശൂര്: തദ്ദേശ സ്ഥാപനങ്ങളെ ഏകോപിപ്പിച്ച്, കാലാവസ്ഥാ വ്യതിയാനത്തിനും ദുരന്തനിവാരണത്തിനും സമഗ്രമായ പാക്കേജുമായി ജില്ലാ ദുരന്തനിവാരണ അതോറിറ്റി. പ്രളയം, വരള്ച്ച, വെള്ളക്കെട്ട്, ഉയര്ന്ന താപനില തടയല്, നദീതട മറ്റ് ജലാശയങ്ങളുടെ സംരക്ഷണം, മണ്ണൊലിപ്പ് തടയല്, കാര്ഷിക മേഖലയുടെ സംരക്ഷണം എന്നിവയാണ് ഉള്പ്പെടുത്തുക. ദുരന്ത നിവാരണ സംവിധാനങ്ങളെ ഏകോപിപ്പിക്കാന്, സ്ക്വാഡ് പ്രവര്ത്തനം കാര്യക്ഷമമാക്കാന് തദ്ദേശ സ്ഥാപനങ്ങളില് കൂടുതല് സംവിധാനമുണ്ടാകും. അടിയന്തര സാഹചര്യത്തില് ദുരന്ത മുന്നൊരുക്ക സംവിധാനവും സജ്ജീകരിക്കും. പഞ്ചായത്തുകള്, നഗരസഭകള്, കോര്പറേഷന് എന്നിവിടങ്ങളില് ദുരന്തനിവാരണത്തിന് കൃത്യമായ വിവരശേഖരണം നടത്താനും സംവിധാനം ഒരുക്കും. എമര്ജന്സി റെസ്പോണ്സ് ടീമിനെ ഇ.ആര്.ടി കൂടുതല് കാര്യക്ഷമമാക്കി ദുരന്തസാദ്ധ്യതകളെ കണ്ടറിയാനും സംവിധാനമൊരുക്കും. യുണൈറ്റഡ് നേഷന്സിന്റെ ഇന്റര് ഗവണ്മെന്റല് പാനല് ഓണ് ക്ലൈമറ്റ് ചേഞ്ച് ആറാം അസെസ്മെന്റ് റിപ്പോര്ട്ട് പുറത്തിറങ്ങിയ സാഹചര്യത്തിലാണ് ജില്ലാ ദുരന്ത നിവാരണ അതോറിറ്റിയും പ്ലാനിംഗ് ഓഫീസും ചേര്ന്ന് തദ്ദേശ സ്ഥാപങ്ങളിലെ വര്ക്കിംഗ് ഗ്രൂപ്പ് അംഗങ്ങള്ക്കും ഉദ്യോഗസ്ഥര്ക്കും കാലാവസ്ഥാ വ്യതിയാനവും ദുരന്ത നിവാരണവും എന്ന വിഷയത്തില് ഓണ്ലൈന് ക്ലാസ് സംഘടിപ്പിച്ചത്. ഇതിലാണ് പദ്ധതിയുടെ ഏകദേശ രൂപരേഖ തയ്യാറാക്കിയത്. പുഴകളും സമുദ്രതീരവുമേറെയുള്ള ജില്ലയില് സ്ഥിതിഗതി വിലയിരുത്താന് പ്രാദേശിക തലത്തില് പ്രവര്ത്തനം വിപുലപ്പെടുത്തും. പ്രളയം, വരള്ച്ച എന്നിവ സംഭവിക്കുന്ന സാഹചര്യം തടയുന്നതിന് തദ്ദേശ സ്ഥാപനങ്ങള് പൊതുജനങ്ങളെ ഉള്പ്പെടുത്തി നിരീക്ഷണ സംവിധാനം ഏര്പ്പെടുത്തും. മഴ പെയ്താല് വെള്ളം ഉയരുന്ന പ്രദേശങ്ങളുടെ വിവരശേഖരണവും നടത്തും. പദ്ധതിയുടെ പരിശീലന ഉദ്ഘാടനം കളക്ടര് ഹരിത വി കുമാര് നിര്വഹിച്ചു. പ്ലാനിംഗ് ഓഫീസര് എന്.കെ ശ്രീലത, കെ.എഫ്.ആര്.ഐയിലെ പ്രിന്സിപ്പല് സയന്റിസ്റ്റ് ഡോ. ടി.വി സജീവ്, എല്.എസ്.ജി.ഡി.എം പ്ലാന് കോര്ഡിനേറ്റര് നൗഷബ നാസ്, കില ഡയറക്ടര് ഡോ. ജോയ് ഇളമണ്, ദുരന്ത നിവാരണ ഡെപ്യൂട്ടി കളക്ടര് ഐ.ജെ മധുസൂദനന്, ഹസാര്ഡ് അനലിസ്റ്റ് സുസ്മി സണ്ണി തുടങ്ങിയവര് പങ്കെടുത്തു. മറികടക്കാന് ശാസ്ത്രീയ പഠനരീതി പ്രളയം, മറ്റ് ദുരന്ത സാഹചര്യം ഉണ്ടായതിനാല് ശാസ്ത്രീയമായ പഠനരീതി ആവിഷ്കരിക്കും പ്രളയ ഭൂപടം തദ്ദേശ സ്ഥാപനങ്ങള് രൂപപ്പെടുത്തണം 2018 ലെ പ്രളയം ബാധിച്ച പ്രദേശങ്ങളുടെ ഭൂപടം തദ്ദേശ സ്ഥാപനങ്ങള് ഓരോ വര്ഷവും വിശകലനം നടത്തി നിര്ദ്ദേശം നല്കും. കൃഷിയിടങ്ങളില് വരള്ച്ച ഉണ്ടാകുന്ന സാഹചര്യം കണ്ടറിഞ്ഞ് തരണം ചെയ്യാന് വാര്ഡ് തലത്തില് സജ്ജീകരണം. ആഗോളതാപനം തടയാന് തദ്ദേശ സ്ഥാപനങ്ങള് രൂപരേഖ തയ്യാറാക്കും അനധികൃതമായ ക്വാറികള്, മണ്ണെടുപ്പ് എന്നിവ പരിശോധിക്കാന് വാര്ഡ് മെമ്ബറുടെ നേതൃത്വത്തില് സ്ക്വാഡ് കുടുംബശ്രീ പ്രവര്ത്തകര്, എന്.എസ്.എസ്, എന്.സി.സി പ്രവര്ത്തകര് എന്നിവരെ ഉള്പ്പെടുത്തി ദുരന്തനിവാരണ പ്രവര്ത്തനം